Diari Oficial de la Generalitat Valenciana


Sumari del DOGV 2284, del 08-06-1994 (1994/905005)

Resolució de 17 de març de 1994, del President de l'Institut de la Mitjana i Petita Indústria de la Generalitat Valenciana (IMPIVA), per la qual es fan públics els programes d'energia de l'institut per a 1994.
-----------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1994/03/17/(1)/dof/vci/html**

### Dades del document

Número de DOGV
:   2284

Data del DOGV
:   08-06-1994

Secció del DOGV
:   I. DISPOSICIONS GENERALS

Número del document
:   1994/905005


Data del document
:   17-03-1994

Organisme emissor


Tipus de document
:   Resolució

Descriptors 

:   * política energètica
    * ajuda a la inversió
    * energia blana
    * estalvi d'energia
    * energia renovable
    * suport econòmic
    * ajuda a la indústria

Resolució de 17 de març de 1994 del president de l'Institut de la Mitjana i Petita Indústria de la Generalitat Valenciana (IMPIVA), per la qual es fan públics els programes d'energia de l'Institut per a 1994. [94/3612]  
De conformitat amb el que disposa l'article 7 del Decret 29/1994, de 8 de febrer, del Govern Valencià, pel qual s'aprova el Reglament de l'IMPIVA, el Comitè de Direcció de l'IMPIVA, en sessió de 17 de març de 1994, i en virtut del Decret 26/1994, de 8 de febrer, pel qual s'hi integra l'Institut Valencià de l'Energia (IVEN), va acordar aprovar els programes d'energia de l'Institut per a 1994.  
En virtut del que s'exposa resolc:  
Article únic  
Fer públics els programes d'energia de l'IMPIVA corresponents a l'exercici 1994, segons el que acorda el Comitè de Direcció de l'IMPIVA de 17 de març de 1994.  
1. Els programes i terminis de presentació de sol·licituds de concessió d'ajudes són els següents:  
Programa: Estalvi Energètic. Suport a la iniciativa: Instal·lacions i noves tècniques que permeten la millora dels rendiments energètics. Termini: fins al 15.09.94.  
Programa: Diversificació. Suport a la iniciativa: Inversions dirigides a la diversificació energètica que reduesquen la dependència del petroli i derivats. Termini: fins al 15.09.94  
Programa: Energies renovables. Suport a la iniciativa: Explotació dels recursos energètics locals. Termini: fins al 15.09.94  
Programa: Demostració. Suport a la iniciativa: Projectes de caràcter innovador difusors de noves tècniques d'estalvi energètic. Termini: fins al 15.09.94  
Programa: Especial. Suport a la iniciativa: Projectes d'inversió elevada i de característiques socio-econòmiques especials. Termini: fins al 15.09.94  
2. Per a beneficiar-se efectivament del que preveuen els programes enunciats, el sol·licitant haurà de justificar prèviament la realització de l'activitat d'acord amb el pressupost presentat i en la forma detallada en el programa o en la resolució corresponent, en el termini d'un mes a comptar de l'acabament de l'activitat.  
3. No es podrà accedir al règim de programes previstos en aquesta resolució sense estar al corrent de les obligacions fiscals i amb la Seguretat Social, en els termes establerts en l'Ordre de la Conselleria d'Economia i Hisenda de 7 de gener de 1991 (DOGV núm. 1477, de 5 de febrer).  
4. El termini màxim per a resoldre les sol·licituds haurà de ser de tres mesos comptats des de la data de la seua presentació. Si la documentació exigida en cada programa no fóra completa, el termini es computarà a partir del dia de la seua correcta presentació .   
Transcorregut el termini màxim per a resoldre les sol·licituds sense que hi haja recaigut resolució, s'entendrà desestimada la sol·licitud de concessió de l'ajuda.  
5. Els programes d'Energia de l'IMPIVA per a 1994, estan dotats pressupostàriament de la següent forma:  
Codi línia Denominació línia Import  
 7,04 Estalvi energètic 88.294.411  
 7,05 Diversificacions energètica 94.317.371  
 7,06 Energies renovables 88.604.520  
 7,07 Difusió de noves tecnologies  
 energètiques 88.573.183  
 7,08 Programa especial 34.681.318  
La concessió de les ajudes estarà subjecta, en tot cas, a l'existència de consignació pressupostària suficient.  
6. Les ajudes previstes en els programes es concediran en el marc del que es disposa en les Ordres de la Conselleria d'Indústria, Comerç i Turisme de 29 de juny de 1990 (DOGV núm. 1356, de 27.07.90), modificada per Ordre de 9 de març de 1992 (DOGV núm. 1769, de 23.04.92) sobre concessió d'ajudes en matèria d'artesania, indústria i energia, i l'Ordre de 8 de juliol de 1992 (DOGV núm. 1841, de 07.08.92), sobre determinades ajudes en matèria d'indústria, i la resta de legislació aplicable. Si la Generalitat Valenciana dictara al llarg de 1994 alguna norma que establira modificacions a les anteriors disposicions, aquesta seria d'aplicació directa.  
7. Els expedients que contenen la descripció detallada dels programes, i també l'especificació de les condicions d'accés, termini, lloc de presentació d'instàncies, etc. i també l'import pressupostàriament establert en cada cas, estaran a disposició dels interessats en la Direcció Tècnico-Administrativa de l'IMPIVA (plaça de l'Ajuntament, núm. 6 de Valencia), en l'Àrea d'Energia de l'IMPIVA (C/ Avellanes,núm. 14), i en els Serveis Territorials d'Indústria i Energia d'Alacant (C/ Churruca, núm. 4) i de Castelló de la Plana (C/Manuel Segarra Ribes, núm. 7) de la Conselleria d'Indústria, Comerç i Turisme.  
Valencia, 17 de març de 1994.- El president de l'IMPIVA: Martín Sevilla Jiménez.


Còpia Permalink ELI